
CAP I S 


avel, chemat apostol al 


lui lisus Hristos, pren 
voia lui Dumnezău, şi 
Sosthen fratele, La 


Beseareca lui Dumnezău 
ceaea. ce iaste în Corinth, 
celor sfinţi [ţi] întru Iisus 
Hristos, chemaţi sfinţi, 
împreună cu toţi ceia ce cheamă numele 
Domnului nostru lisus Hristos în tot locul, 
și al nostru, şi al lor: Har voao și pace 
de la Dumnezău, Părintele vostru, Și i 
Domn(ui] nostru Iisus Hristos. Mulţemesc 
Dumnezăului mieu pururea pentru voi, 
pentru darul lui Dumnezău, cela ce s-au dat 
voao întru Hristos lisus. Căci întru tot 
v-aţ îmbogăţit întru EI, întru tot cuvîntul 
şi toată știința; În ce chip mărturiseala 
lui Hristos s-au adevărat întru voi, Ca 
voi să nu vă lipsiţ întru nice un daru, aştep- 
tînd descoperirea Domnului nostru lisus 
Hristos, Carele va și adeveri pre voi, fără 
de vină pînă în săvirșit, în ziua Donsnu- 
lui nostru Iisus Hristos. Credincios e 
Dumnezău, pren Carele v-aţ chemat spre 

împreunarea Fiiului Său lisus Hristos, 
Domnului nostru. Şi rog pre voi, fraţilor, 
pren numele Domnului nostru Iisus Hristos, 
ca tot una să ziceţi toţi şi să nu fie între 
voi împărecheri, ce să fiţ întemeiaţi întru 
acelaș cuget și întru acelaş gînd. Pentru 
că s-au arătat mie pentru voi, frații miei, de 
cătră cei ai lui Hlois, că prici întru voi sînt; 
Şi zic aceasta, că fieştecarele dentru voi 
zice:,,Eu sînt al lui Pavel!“—,,lară eu, al lui 
Apolon!“—,,lară eu, al lui Chifa!“—,,lară 
eu,al lui Hristos!“ Împărţitu-S-au Hristos? 
Au doară Pavel s-au răstignit pentru voi? Au 
în numele lui Pavel v-aţ botezat?  Mulţe- 
mesc lui Dumnezău că nice pre unul dentru 
voi am botezat, fără numai pre Crisp și pre 
Gaie, Ca nu neștine să zică, că întru al 
mieu nume am botezat. Şi am botezat 
şi casa lui Stefana; deci nu știu de pre alt- 
cineva am botezat. Pentru că nu m-au 
trimis Hristos să botez, ce să binevestesc, 
nu cu înțelepciunea cuvîntului, ca să nu să 
deșarte crucea lui Hristos. Pentru că, cu- 
vîntul Crucii, celor ce pier, nebunie iaste, 
iară noao, celor ce ne mîntuim, putearea 
lui Dumnezău iaste. Pentru că scris iaste: 
„Piarde-voiu înţelepciunea înţelepţilor, şi 
înţeleagerea celor de înţeles lepăda-voiu“. 
Unde e înţelept? Unde e cărturariu? Unde 
e cercetătoriul veacului acestuia? Au nu au 
nebunit Dumnezău înțelepciunea lumii 
aceştiia? Pentru că, de vreame ce cu 
înţelepciunea lui Dumnezău n-au conoscut 
lumea pren înţelepciune pre Dumnezău, 
binevrea Dumnezău, pren nebunia propove- 
duinţii, să mîntuiască pre ceia ce cred. 
De vreame ce şi jidovii semn cer şi elinii 
înţelepciune cearcă, Iară noi mărturisim 
pre Hristos răstignit: jidovilor adecă —smin- 
teală, iară elinilor—nebunie. Iară noao, 
celor chemaţi, jidovi și elini: pre Hristos, a 
lui Dumnăzău puteare și a lui Dumnezău 
înţelepciune. Căci cel nebun al lui Dum- 
nezău mai înțelept decît oamenii iaste și 
cel slab al lui Dumnezău mai tare decît 
oamenii taste. Pentru că vedeţi chemarea 
voastră, fraților, căci nu-s mulţi înţelepţi 
trupeaşte, nu-s mulți tari, nu-s mulţi den 
bun rod născuţi; Ce ceale nebune ale lu- 
mii au ales Dumnezău, ca pre cei înţelepţi 
să-i ruşineaze, şi ceale slabe ale lumii au ales 
Dumnezău, ca să ruşineaze ceale putin- 
cioase; Şi ceale de rău rod ale lumii și 
ceale ocărite au ales Dumnezău și ceale ce 
nu sînt, ca pre ceale ce sînt să biruiască, 
Ca să nu se laude tot trupul înaintea lui 
Dumnezău. Și dentru EI vo: sînieţi întru 
Hristos lisus, Careie S-au făcut voao înţelep- 
ciune de la Dumnezău şi direptate şi sfin- 
țire şi mîntuire, Ca, după cum iaste 
scris: „Cela ce să laudă, întru Domnul să 
să laude“. 

CAP Ii 


i eu, venind cătră voi, fraţilor, 
venit-am nu după covirşirea cu- 
vîntului au înțelepciunii, vestind 
voao mărturia lui Dumnezău. 
Pentru că nu am ales a şti ceva în- 
tru voi, fără numai pre lisus Hristos, şi pre 
Acesta răstignit. Şi eu cu slăbiciune și cu 
frică şi cu cutremur mult fuiu cătră voi. 
Și cuvîntul mieu şi propoveduirea mea nu 
e întru biruință de cuvinte ale omeneștii 
înţelepciuni, ce întru dovedeala duhului şi 
a puterii, Ca credinţa noastră să nu fie 
întru înţelepciunea oamenilor, ce întru 
putearea lui Dumnezău. Și înţelepciune 
grăim întru cei desăvîrșit, şi înţelepciune 
nu a veacului acestuia, nici a boiarilor 
veacului acestuia celor ce să biruiesc, Ce 
grăim cu taină înțelepciunea lui Dumne- 
zău, cea ascunsă, carea mai nainte au 
rînduit Dumnăzău, mai nainte de veaci, 
întru mărirea noastră, Pre carea nime- 
nea den biruitorii veacului acestuia au 
cunoscut, pentru că, de ar fi cunoscut nu 
ar fi răstignit pre Domnul măririi; Ce, 
după cum s-au scris: „Ceale ce ochiul 
n-au văzut şi ureachea n-au auzit și pre 
inima omului nu s-au suit, carele au gătit 
Dumnezău celor ce iubescu pre EI“. 
Iară noao Dumnezău ne-au descoperit pren 
Duhul Lui, pentru că Duhul toate le cerce- 
tează, şi adîncurile lui Dumnezău. Pen: 
tru că cine den oameni ştie ale omului,fără 
numai duhul omului cel dentru el? Așa și 
ale lui Dumnezău, nimenea nu le ştie, fără 
numai Duhul lui Dumnezău. Iară noi nu 
duhul lumii am priimit, ce Duhul cel de la 
Dumnezău, ca să ştim cealea ce de cătră 
Dumnezău s-au hărăzit noao; Carele şi 
grăim, nu întru învăţate ale omeneștii în- 
țelepciuni cuvinte, ce întru învăţate ale 
Duhului Sfînt, ceale duhovniceşti cu ceale 
duhovnicești alăturîndu-le. Iară cel sufle- 
tescu om nu priimeaște cealea ale Duhului 
lui Dumnezău, pentru că nebunie la el 
iaste, şi nu poate să cunoască, că duhovni- 
ceaşte să cercetează, Iară cel duhovni- 
cescu cercetează toate, şi el de nimenea nu 
să cercetează. Pentru că cine au ştiut 
gîndul Domnului, carele să tocmească pre 
_EI? Iară noi gîndul lui Hristos avemu. 


CAP III 


i eu, fraţilor, nu putuiu să grăiescu 
voao ca unor duhovnicești, ce ca 
unor trupeşti, ca unor prunci întru 
Hristos. Cu lapte pre voi am 

El adăpat şi nu cu mîncare, pentru 
că încă nu puteaţi [mînca] , ce nici încă 


“acum puteţi, pentru că încă trupeşti sîn- 


teţi. Căci, cînd e între voi rîvnă şi price 
și împărecheri, au nu trupești sînteţi și 
după omenie umblaţi? Căci, cînd 
zice neștine: „Eu sînt a lui Pavel!“, şi 


Posianie 


altul: „Eu, al lui Apolos!“, au nu trupeşti 
sînteţi? Deci cine e Pavel şi cine e Apolos, 
fără numai poslușnici pren carii aţi crezut, 
şi fieștecăruia după cum Domnul i-au dat. 
Eu am răsădit,Apolos au adăpat, iară Dum- 
nezău au crescut. Deci nici celace răsă- 
deaște iaste ceva, nici cela ce adapă, ce 
cela ce creaște, Dumnezău. Iară cela ce 
răsădeaşte și cela ce adapă una sînt, și 
fieștecarele pre a sa plată va lua, după a lui 
osteneală. Pentru că a lui Dumnezău 
sîntem împreună-lucrători; a lui Dumnezău 
arătură, a lui Dumnezău zidire sînteţi. 
După darul lui Dumnezău, cela ce s-au dat 
mie, ca un măiestru mai mare peste meș- 
teri, temelie am pus; şi altul deasupra zi- 
deaște. Şi fieştecarele să caute cum zideaș- 
te deasupra, 


iaste, care iaste lisus Hristos. Iară de zi- 
deaşte cineva, preste această temelie, aur, 
argint pietri scumpe, leamne, iarbă, trestie, 
Al fieşștecăruia lucru arătat va fi, pentru 
că ziua va arăta, căci cu foc să va descoperi 
şi, al fieştecăruia lucru, în ce fel va fi, 
focul va ispiti. Ori al căruia lucru ră- 
mîne, carele au zidit deasupra, plată va 
lua. Ori alcui lucru va arde, păgubi-se- 
va, şi el să va mîntui, ce aşa, ca pren foc. 
Nu ştiţi că beseareca lui Dumnezău sînteţi 
şi Duhul lui Dumnezău lăcuiaște întru voi? 
Oricarele beseareca lui Dumnezău strică, 
strica-l-va pre acesta Dumnezău, pentru că 
beseareca Îi Dumnezău sviîntă iaste, carii 
voi sînteţi.  Nimenea pre el să nu să amă- 
gească; de-i pare cuiva înţelept a fi întru voi 
în veacul acesta, nebun să să facă, ca să să 
facă înţelept. Pentru că înţelepciunea 
lumii aceștiia nebunie lîngă Dumnezău 
iaste, pentru că scris iaste: ,„,Cela ce prinde 
pre cei măiestri întru hitria lor“. Şi iarăş: 

„Domnul cunoaşte gîndurile măiestrilor, 
că sînt deșarte““. Deci nimenea să nu se 
laude întru oameni, pentru că toate ale 
voastre sînt: Ori Pavel, ori Apolos, ori 
Chifa, ori lumea, ori viaţă, ori moarte, ori 
cealea ce-s de faţă, ori ceale viitoare, toate 
voao sînt. Iară voi ai lui Hristos şi 

Hristos al lui Dumnezău. 


CAP IV 


șa pre noi să ne socotească omul: 
ca pre nește slugi ale lui Hristos şi 
diregători tainelor lui Dumnezău. 
lară care e rămas, cearcă-se întru 
diregători ca credincios neștine să 
să afle. lară mie întru mai puţini 
îm iaste, ca despre voi să mă cercetezu, 
sau de zi omenească, ce nici pre mine 
mă cercetezu. Pentru că nemică spre 
mine nu știu, ce nu întru aceasta m-am 
îndireptat; iară Cela ce mă cercetează Dom- 
nul iaste, Deci nu mai nainte de vrea- 


Pentru că altă temelie ni- 
“-meni nu poate să puie fără decît ceaea ce 

me ceva judecaţi, pînă unde va veni Dom- 
nul, Carele va şi lumina ceale ascunse ale 
întunearecului şi va arăta sfaturile inemilor. 
Și atunce lauda să va face la fieştecarele de 
la Dumnezău. Şi aceastea, fraţilor, le-am 
închipuit la mine şi la Apollos, pentru voi, 
ca întru noi să vă învăţaţi, ca nu preste 
carea s-au scris să gândiţi, ca nu unul pentru 
altul să vă umflaţi asupra celuialalt.  Pen- 
tru că cine va aleage pre tine? Şi ce ai cea ce 
n-ai luat? Iară de ai şi luat, ce te făleşti, ca 
cum n-ai fi luat? Acum sătuli sînteţi, 
acum aţi îmbogăţit. Fără de noiaţ împărăţit 
şi, măcară de aţi fi şi împărățit, ca şi noi cu 
voi să împărăţim împreună. Pentru că 
mi se pare că Dumnezău pre noi, pre apos- 
toli, de apoi ne-au arătat, ca asupra morţii, 
căci priveală ne-am făcut lumii și îngerilor 
şi oamenilor,  Noi—nebuni pentru Hristos, 
iară voi-—înţilepţi în Hristos. Noi slabi, iară 
voi tari. Voi slăviţi, noi necinstiţi. Pînă 
în ceasul de acum și flămînzim, și însetăm, 
şi goli sîntem, și ne batem, şi nestătători 
sîntem, Şi ostenim lucrînd cu ale noastre 
mâni; suduindu-ne, binecuvîntăm ; gonindu- 
ne, suferim.  Hulindu-ne, mâîngiiem; ca 
nişte necurăţii ale lumii ne-am făcut, tutu- 
ror fiertură, pînă acum. Nu înfruntînd 
pre voi scriu aceastea, ce ca nişte fii ai miei 
dragi învățu. Că săvai zeace mii de în- 
văţători veţi avea întru Hristos, iară nu 
mulţi părinţi, pentru că întru Hristos lisus, 
pren Evanghelie, eu pre voi am născut. 
Rog dirept aceaea pre voi, următori mie vă 
faceţi. Pentru aceaea am trimis la voi pre 
Timotheiu, care iaste fiiul mieu iubit şi 
credincios întru Domnul; carele voao va 
aduce aminte căile meale, ceale întru 
Hristos, precum pretutindenea întru toată 
Adunarea învăţu. Iară ca neviind eu 
cătră voi, s-au semeţit unii. Ce voiu 
veni degrabă la voi, de va vrea Domnul, şi 
voiu arăta nu cuvîntul celor semețţi, ce pu- 
tearea. Pentru că nu e în cuvînt împără- 
ţia lui Dumnezău, ce în puteare. Ce 
veţi? Cu toiag să viu cătră voi, au cu 
dragoste şi cu duh de blindeaţe? 


CAP V 


ntru tot aude-să întru voi curvie, 
şi curvie ca aceaea carea nici într-o 
limbă nu să numeaște, cît muiarea, 
tătîne-său oarecarele a avea. ȘI 
voi semeți sînteţi și nu mai mult 
aţi plînsu, ca să să rădice den mijlocul 
vostru cela ce faptul acesta au făcut. 
Pentru că eu, ca cînd ași lipsi cu trupul, 
şi aş fi de față cu duhul, acum am jude- 
cat, ca cînd aş fi de faţă, pre cela ce așa 
aceasta au făcut. Întru numele Domnu- 
lui nostru lisus Hristos, adunîndu-vă voi 
şi al mieu duh, împreună cu putearea 

Domnului nostru lisus Hristos, Să daţi 
pre unul ca acela satanii, spre „periciunea 
tupului, ca duhul să să mîntuiască în ziua 
Domnului lisus. Nu e bună fala voastră. 
Nu știți că micu aluat toată frămîntătura 
dospeaște? . Curăţiţ dirept aceaea vechiul 
aluat, ca să fiţi tînără frămîntătură, după 
cum sînteţi fără aluat; pentru că Pasha 


noastră pentru noi S-au junghiat Hristos. 


Deci să prăznuim nu cu aluat vechiu, nici 
cu aluat de răutate și de viclenie, ce întru 
nedospirea curăţiei și adevărului.  Scris- 
am voao în carte să nu vă amestecați 
împreună cu curvarii; Și nu numai cu 
curvarii lumii aceştiia, au cu lacomii, au 
hrăpitori, au cu închinători de idoli, de 
vreame ce datori sînteți den lume a ieși. 
lară acum am scris voao să nu vă ameste- 


caţi, de va fi vreun frate numindu-se, au 


curvariu, au lacom, au închinătoriu de bozi 
au suduitoriu, au beţiv, au hrăpitoriu; cu 
acesta nici a mînca împreună. Pentru că 
ce mi-e şi pre cei den afară a juceca? Au nu 
pre cei denlăuntru voi judecați? Iară pre 
cei den afară Dumnezău judecă. Și veţ 
scoate pre cel rău dentru voi singuri. 


CAP VI 


utează neştine dentru voi, lucru 
avînd cătră celalalt, a să judeca la 
cei nedirepţi şi nu la cei sfinţi? 
Nu știţ că sfinţii lumea vor judeca? 

i Şi de judecă întru voi lumea, ne- 
vreadnici Sînteţi de judecăți mai mici? 
Nu ştiţ că pre îngeri vom judeca? Necum 
ale vieţii? Ale vieţii dară judecăţi de 
aveţ, pre cei defăimaţi întru Adunare, pre 
aceia aşăzaţi.  Cătră înfruntare voao zic: 
Aşa, nu iaste întru voi înţelept nice unul, 
carele va putea să aleagă întru mijlocul 
fratelui lui? Ce frate cu frate să judecă, 
şi aceasta la necredincioşi? Acum dară 
toată biruinţa întru voi iaste, căci judecăți 
aveţ cu voi. Pentru căci nu mai mult păţiți 
nedireptate? Pentru căci nu mai mult vă 
scădeți? Ce voi faceţi strimbătate şi fa- 
ceţi scădeare şi mai vîrtos pre fraţi! Au 
nu ştiţ că nedirepţii împărăţia lui Dumne- 
zău nu o vor moşteni? Nu vă înșălaţi: nice 
curvari, nice închinători de idoli, nice prea- 
curvari, nice cei ce să îmbală cu mădulariul, 
nici cei ce să culcă cu bărbaţi, Nice fu- 
rii, nice lacomii, nice beţivii, nice suduitorii, 
nice hrăpitorii împărăţia lui Dumnezău nu 
o vor moşteni. Şi mai vîrtos cine eraţi; 
ce v-aţ scăldat, ce v-aţ sfinţit, ce v-aţ 
îndireptat, în numele Domnului lisus şi 
întru Duhul Dumnezăului nostru. Toate 
mi-s slobode, ce nu toate mi-s de folos. 
Toate mi-s slobode, ce nu eu mă voiu 
birui de vreuna. Bucatele —pîntece- 
lui, şi pîntecele—bucatelor, iară Dum- 
nezău şi pre aceasta şi pre aceastea 

„va surpa; iară trupul, nu curviei, ce Domnu- 

lui, şi Domnul—trupului. Iară Dumnezău 
şi pre Domnul au învis, şi pre noi ne va scu- 
la pren putearea Lui. Nu știţ că trupurile 
voastre mădulări lui Hristos sînt? Rădicînd 
dară mădulările lui Hristos, să le fac ale 
curviei mădulări? Să nu să facă! Au 
nu ştiţ că cela ce să lipeașşte cu curva un 
trup iaste?,, Pentru că vor fi—zice —amîndoi 
într-un trup“. Iară cel ce să lipeaştecu 
Domnul un duh iaste.  Fugiţ de curvie! 
Tot păcatul carele va face omul, afară den 
trup iaste; iară cela ce curveaște, la al său 
trup păcătuiaște. Au nu știț că trupul 
vostru besearecă celui dentru voi Svînt Duh 
iaste, carele avînd de la Dumnezău, şi nu 
sînteţ ai voştri? Pentru că v-aţ cumpărat 
cu preţ! Măriţi dară pre Dumnezeu cu tru- 


_pul vostru şi cu duhul vostru, carele sînt ale 


10 
ll 


12 


13 
14 


15 


lui Dumnezău. 
CAP VII 


ară pentru carele aţi scris mie, 
bine e omului de muiare să nu să 
atingă. lară pentru  curvie, 
fieștecarele a sa muiare să aibă şi 
fieştecarea pre al său bărbat să 
Muierii bărbatul, cea după datorie 


aibă. 
bunăvoință să-i dea, așijderea şi muiarea 


bărbatului. Muiarea trupul său nu-l 
stăpîneaşte, ce bărbatul; așijderea şi bărba- 
tul al său trup nu-l stăpîneaște, ce muiarea. 
Nu vă lipsiţi unul pre alalt, fără numai de 
va fi ceva den tocmeală, după vreame, ca 
să păziţi la post și la rugă, și iarăş la un loc 
vă împreunaţi ca să nu ispitească pre voi 
satana, pentru neoprirea voastră. [ară 
aceasta zic după voie, nu după poruncă. 
Pentru că voiu să fie toți oamenii ca și 
însumi eu. Ce fieştecarele al său dar are de 
la Dumnezău: unul aşa, altul aimintrelea. 
Şi zicu celor neînsuraţi și văduvelor: Bine 
iaste lor de vor rămînea ca şi eu. Iară de 
nu se pot opri, însoare-se, pentru că mai 
bine e să să însoare decît să să aprinză. 
Iară celor ce s-au însurat poruncesc, nu eu, 
ce Domnul: Muiarea de la bărbat să nu să 
desparță! Iară de să va despărți, să ră- 
mîie nemăritată, au cu bărbatul să să îm- 
pace; şi bărbatul pre muiare să nu o lase. 
Iară celoralalți eu zicu,nu Domnul: Oricare 
frate are muiare necredincioasă, şi ea bine 
va să lăcuiască cu el, să nu o lase prea ea. 
Și muiarea carea are bărbat necredincios, şi 
el bine va să lăcuiască împreună cu ea, să 
nu lase pre ei. Pentru că s-au svinţit 
bărbatul cel necredincios întru muiare, şi 
svinţitu-s-au muiarea cea necredincioasă 
întru bărbat; de vreame ce fiii voştri 
necuraţi sînt, iară acum svinţi sînt.  lară 
de vreame ce cel necredincios să desparte, 
desparță-să. Nu _ iaste robit fratele au 
sora întru aceştea; iară întru 

pace chemat-au pre noi Dumnezău.  Pen- 
tru că ce ştii, muiare, de vei mîntui pre 


bărbat? Sau ce ştii, bărbate, de pre muiare- 


vei mîntui? Fără numai fieștecăruia după 
cum au împărţit Dumnezău, pre fiește- 
carele cum l-au chemat Domnul, aşa să 
umble. Şi aşa la Besearecile toate porun- 
cesc. De s-au chemat oarecine tăiat 
împrejur, -nu pohtească netăiarea; întru 
netăiare împrejur neştine s-au chemat, nu 
să tragă tăiare; întru neobrezanie s-au che- 
mat, să nu să obrezuiască.  Tăiarea împre- 
jur nimică iaste şi acoperirea margenii ne- 
mică iaste, ce paza poruncilor lui Dumne- 
zău.  Fieştecarele întru chemarea carea 
s-au chemat, întru aceaea să rămiie. Rob 
te-ai chemat? Nu-ţi fie grije. Ce de și poţi 
volnic să fii, mai mult te supune! Pentru 
că cela ce în Domnul s-au chemat, rob, slo- 
bod Domnului iaste; așijderea şi cela ce 
volnic s-au chemat, rob iaste lui Hristos. 
Cu preţ v-aţ cumpărat. Nu vă faceţi 
robi oamenilor. Fieștecarele întru ce 
s-au chemat, fraţilor, întru aceasta să 
rămiie lîngă Dumnezău. ară pentru 
fecioare porunca Domnului n-am; iară 
sfat dau, ca un miluit de Domnul credin- 
cios a fi. Gîndesc dară aceasta bună 
a fi, pentru aceasta ce e acum nevoie, 
că e bine omului așa a fi: Legatu-te-ai 
cu muiarea? Nu cerca dezlegare. Dezle- 
gatu-te-ai de la muiare? Nu cerca muiare. 
Iară de te vei și însura, n-ai greșit; Şi de să 
va mărita fecioara, n-au greşit, ce strinsoare 
la trup vor avea unii ca aceştea; iară eu pre 
voi vă cruţu. ară aceasta zic, fraţilor: 
Vreamea scurtă iaste de acum, ca şi ceia ce 
au muieri, ca cînd nu ar avea vor fi. Şi 
ceia ce pling, ca cînd n-ai plinge; şi ceia ce 
să bucură, ca cînd nu s-ar bucura; și ceia ce 
cumpără, ca cînd n-ar ţinea; Și ceia ce 
să trebuiesc cu lumea aceasta, ca cînd nu 
s-ar trebui, pentru că treace-se chipul lumii 
aceştiia. Şi voiu ca voi fără de grije să 
fiţi. Cel neînsurat grijaşte ale Domnului, 
cum va plăcea Domnului. Iară cel ce 
s-au însurat, grijaşte ale lumii, cum va 
plăcea muierii. mpărțitu-s-au: muiarea 
şi fecioara cea nemăritată grijaște ale Dom- 
nului, ca să fie sfintă și cu trupul și cu 
duhul. Iară ceaea ce s-au măritat grijaște 
ale lumii, cum va plăcea bărbatului. Şi 
aceasta spre al vostru folos zic, nu ca să 
puiu voao laţu, ce cătră cea cu bun chip şi 
cu bună apropiare Domnului, neînturnat. 
lară de gîndeaște neștine a se face groză- 
vie spre fecioara lui, de va fi preste vîrstă și 
aşa e datoria a se face, ce i-e voia, facă; nu 
greşaşte; căsătoreaze-se. Iară carele stă 
întemeiat, la inimă neavînd nevoie, şi 
biruință are pentru a sa voie, şi aceasta 
au ales întru inima lui, a păzi pre a lui 
fecioară, bine face. Deci şi cela ce 
să însoară bine face, iară cela ce nu să în- 

soară mai bine face.  Muiarea legată e cu 
leage preste cîtă vreame trăiaște bărbatul ei. 
Iară de va muri bărbatul ei, volnică iaste cu 
carele va vrea să să mărite, numai întru 
Domnul. Iară mai fericită iaste de va 
rămînea așa, după a mea socoteală; și mi 
să pare şi mie Duhul lui Dumnezău a avea. 


CAP VIII 


ară pentru ceale junghiate idolilor, 
știm că toţi cunoștință avemu. 
Cunoştinţa semeţeaşte, iară dra- 
gostea zideaște. ară de pare 
cuiva că ştie ceva, încă nimica n-au 
cunoscut după cum trebuie a cunoaşte. 
Iară de iubeaşte neștine pre Dumnezău, 
acesta e cunoscut despre El. Pentru mîn- 
carea dară celor junghiate idolilor, ştim că 
nici un idol e în lume, şi cum că nimeni alt 
Dumnezău nu e, fără numai Unul. Pentru 
că măcară că sînt de să zicu dumnezei, ori 
în ceriu ori pre pămînt, precum sînt dumne- 
zei mulți şi domni mulţi, Iară noao un 
Dumnezău e Părintele, dentru Carele-s toate, 
şi noi întru El; şi unul e Domnul lisus 
Hristos, pren Carele-s toate, și noi pren El. 
Ce nu e întru toţi cunoştinţa. Iară oareca- 
rii cu ştiinţa idolului, pînă acum ca o jîrtvă 
idolească mănîncă; şi ştiinţa lor, slabă 
fiind, să pîngăreaşte. 
noi nu ne aduce la Dumnezău, pentru că 
nici de vom mînca, vom prisosi, nici de nu 
vom mînca,vom scădea.  Ce,căutaţi,canu 
cîndai volnicia vostră aceasta poticală să 
va face celor ce bolesc. Pentru că de te 
va vedea neştine pre tine, pre cel ce are 
cunoștință, în capiştea idolilor, zicînd, au 
nu ştiinţa lui, slabă fiind, să va întări, ca să 
mănînce .ceale junghiate idolilor? Şi piare 
cel ce boleaște frate, spre ştiinţa ta, pren 
carele Hristos au murit. Şi aşa greşind 
la fraţi şi bătînd a lor ştiinţă, slabă fiind, 
la Hristos greșiţi. Pentru aceaea, de vrea- 
me ce mîncarea sminteaşte pre fratele mieu, 
nu voiu mînca came în veac, ca nu pre fra- 
tele mieu să smintescu. 


CAP IX 


u sînt apostol? Nu sînt volnicu? 
N-am văzut pre lisus Hristos, pre 
Domnul nostru? Nu lucrul mieu 
voi sînteți întru Domnul?  Denu 
sînt altora apostol, iară voao sînt; 
pentru că peceatea trimiterii meale voi sîn- 
teţi întru Domnul. Răspunsul micu celor 
ce pre mine cercetează acesta iaste. Au 
nu avem volnecie a mînca şi abea? Aunu 
avem volnicie sor muiare să avem, ca şi ceia- 
lalţi apostoli, şi frații Domnului, și Chifa? 
Au numai eu sîngur şi Varnava nu avem vol- 
nicie casă nulucrăm? Cine osteaște cu ale 
sale chelşuguri vreodată? Cine răsădeaște 
vie, şi den roada ei nu mănîncă? Au ci- 

ară mâncarea pre 


cu pumnul, nu ca cum vînt aș bate, 

ne paște turmă, și den laptele turmei nu 
mănîncă? Au doară după ale omului 
aceastea grăiesc? Au nu și leagea aceastea 
zice? Pentru că în Leagea lui Moisi scris 
iaste:,,Să nu legi gura boului ce trieră!“* 
Au dară de boi e grijă lui Dumnezău? 
Au nu pentru noi cu adevărat zice? Că 
pentru noi s-au scris că:,,Pre nădeajde da- 
toriu e cela ce ară, să are, şi cela ce trieră 
aste pre nădeajde să aibă parte de nădeaj- 
dea lui“. De noi voao ceale sufletești am 
semănat, mare lucru e 'de noi voao ceale 
trupeşti vom secera? De sînt alții de volni- 
cia voastră părtaş, nu mai mult noi? Ce nu 
ne-am trebuit cu volnicia aceasia, ce toate 
le suferim, ca nu vreo tăiare să dăm Evan- 
gheliei lui Hristos. Nu știţ că cei ce sfinte- 
le lucrează, den besearecă mănîncă? Ceia 
ce lîngă jirtăvnic șăd, cu jîrtăvnicul împre- 
ună să împart? Aşa şi Domnul au rînduit 
celor ce Evanghelia vestesc, den Evanghelie 
a trăi. Iară eu nice cu una de aceastea 
m-am trebuit; şi n-am scris aceastea, ca așa 
să să facă întru mine. Pentru că bine mi-e 
mai mult să moriu, decît ca neștine lauda 
mea să deșărteaze. Pentru că, de mă 
voiu binevesti, nu-m iaste mie laudă, pentru 
că nevoie-m iaste asupră; iară vai mie iaste, 
de nu mă voiu binevesti. Pentru că, de 
voiu face aceasta de bună voie, plată am; 
iară de fac de nevoie, diregătoriei m-am 
încrezut. Care dară îm iaste mie plata? 
Ca binevestind, necheltuind voiu pune 
Evanghelia lui Hristos, ca să nu mă prea 
trebuiesc cu putearea mea întru Evanghelie. 
Pentru că, slobod fiind den toate, tuturor 
pre mine m-am robit, ca pre cei mai mulți 
să dobîndesc; Şi m-am făcut jidovilor 
ca un jidov, ca pre jidovi să dobîndesc; 
Celor de supt leage, ca de supt leage, ca pre 
cei de supt leage să-i dobîndesc; celor fără 
de Leage, ca un fără de leage, nefiind fără 
de Leage lui Dumnezău, ce întru Leagea lui 
Hristos, ca să dobîndesc pre cei fără de 
Leage; Făcutu-m-am celor slabi ca un 
slab, ca pre cei slabi să-i dobîndesc; tuturor 
m-am făcut toate, ca oricum pre vreunii 
să-i mîntuiesc. Şi aceasta fac pentru 
Evanghelie, ca împreună-părtaș ei să mă fac. 
Nu ştiţi că cei ce la ţeanchiu aleargă, toţi 
aleargă, iară unul ia plașca? Aşa alergaţi, ca 
să apucaţi. „Iară tot cela ce să nevoiaşte, 
de toate să opreaşte. Aceia dară, ca stricată 
cununie să ia, iară noi, nestricată. Eu 
dară aşa alerg, nu ca cum nu aț ști. Așa bat 
Ce-m 
supuiu trupul și-l robesc; ca nu cîndai,altora 
propoveduind, eu nelămurit mă voiu face. 


CAP X 


i nu voiu ca voi, fraţilor, să nu ştiţi 
că părinţii noştri toţi supt nori era 
şi toţi pren mare au trecut. Și 
toţi la Moisi s-au botezat în noru şi 

în mare, Şi toţi aceeaş mîncare duhovni- 
cească au mîncat, Și toți aceacaş bău- 
tură duhovnicească au băut, pentru că 
bea den duhovnicească următoare piatră, 
iară piatra era Hristos. Ce nu întru cei 
mai mulţi dentru ei binevru Dumnezău, 
pentru că să aşternură în pustiiu. Şi 
aceastea pilde noao s-au făcut, ca să nu fim 
noi poftitori de reale, după cum și aceia au 
poftit; Nici închinători de idoli vă faceţi, 
după cum oarecarii dentru ei, cum e scris: 
„Șăzu norodul a mînca și a bea şi să scu- 
lară a juca“; Nici să curvim precum unii 
au curvit şi au căzut într-o zi 23000; 
Nici să ispitim pre Hristos, după cum și 
oarecarii dentru ei au ispitit, și de şărpi au 
perit; Nici răpștiţi, precum şi oarecarii 
dentru ei au răpștit, şi au perit de celpierză- 
toriu. Şi aceastea toate pilde să întîmpla 
acelora, iară s-au scris spre învăţătura noas- 
tră, la carii săvîrşiturile veacurilor au sosit. 
Deci cel ce i să pare că stă, caute să nu cază. 
Dodiiala pre voi nu v-au apucat, fără numai 
omenească. lară credincios e Dumnezău, 
Carele nu va lăsa pre voi să vă dodeiţi mai 
mult de ce puteţi, ce va face, împreună cu 
dodiiala, și istovul, ca să puteţi voi suferi. 
Pentru aceaea, iubiții miei, fugiţi de închină- 
ciunea idolilor. Ca unor înţelepţi zic, 
judecaţi voi carea zic.  Păharul blagoslo- 
veniei, carele blagoslovim, au nu împreunare 
sîngelui lui Hristos iaste? Pîinea carea frîn- 
gem au nu împreunarea trupului lui Hristos 
iaste? Căci o pîine, un trup cei mulţi 
sîntem, pentru că toți dentr-o piine parte 
avem. Căutaţi pre Israil trupeaște: Au 
nu ceia ce mănîncă jîrtvele împreunători 
jîrtăvnicului sînt? Deci ce voiu zice? Că 
idolul ce iaste? Au că ci e junghiat idolului 
ce iaste? Ce căci ceale ce jîrtvuiesc limbi- 
le, diavolilor jîrtvuiesc, şi nu lui Dumnezău. 
Şi nu voiu ca să vă faceţ voi împreunători 
diavolilor. Nu puteţi păharul Domnului 
să beaţi şi păharul dracilor; nu puteţi de 
masa Domnului a fi părtași, şi de masa 
dracilor. Au ne asemănăm Domnului? 
Au doară mai tare decît El sîntem? Toate 
mi-s slobode, ce nu toate mi-s de folos. 
Toate mi-s slobode, ce nu toate zidesc. 
Nimeni al său să nu cearce, ce al altuia fieşte- 
carele. Tot ce să vinde la măcelărie 


mâncaţi, nemică necercetînd, pentru cunoş- 


tinţa. - Pentru că „al Domnului e pămîn- 
tul și plinirea lui“. Iară de cheamă 
neştine pre voi den cei necredincioşi şi veţ 
să meargeţi, tot ce să pune înaintea voastră 
mîncați, nemică cercetîind pentru conoş- 
tinţă. Iară de va zice neştine voao: 
„Aceasta jirtvă de idoli iaste““, nu mîncaţi; 
pentru cela ce au spus, şi pentru CONOȘ: 
tinţă, pentru că „al Domnului e pămîntul. 


Poslanie 


şi umplearea lui“. Şi conoștinţa, zic, nu 
a sa, ce a celuialalt; pentru căci dară volni- 
cia mea să judecă despre altă conoștinţă? 
Iară de sînt eu cu darul părtaș, ce mă bleas- 
tem pentru carele eu mulțămesc? Deci, 
ori mîncaţi, ori beaţi, ori ce veţi face, toate 
spre mărirea lui Dumnezău faceţi. Fără 
piadecă fiţ, şi jidovilor, şi elinilor, şi 
Besearecii lui Dumnezău, Precum şi eu 
tuturor întru toate plac, necercînd al mieu 
folos, ce al celor mulţi, ca să să mîntuiască. 


CAP XI 


sămănători mie fiţ, ca şi eu lui 
Hristos. Şi laud pre voi, fraţilor, 
că de toate ale meale vă aduceţi 
aminte şi, după cum am dat voao, 
rînduialele le ţineţi. Și voiu 
ştiţ voi, că a tot bărbatul Hristos 
iaste capul, iară capul muierii e bărbatul, 
iară capul lui Hristos, Dumnezău. Tot 


bărbatul, făcînd rugăciune, au prorocind, : 


capul fiindu-i acoperit, ruşinează capul lui. 
Iară toată muiarea,rugîndu-se, au prorocind, 
cu capul neacoperit, ruşinează-ş capul ei, 
pentrucă una iaste şi într-un chip cu cea rasă. 
Pentru că, de nu să acopere muiarea, și 
tunză-se. lară de e cu grozăvie muiarea a să 
tunde au a să rade, învălească-se. Pentru 
că bărbatul nu e datoriu să-ş acopere capul, 
chipul şi mărirea lui Dumnezău fiind, iară 
muiarea mărirea bărbatului iaste. Pentru 
că nu iaste bărbatul den muiare, ce muiarea 
den bărbat. Pentru că nu s-au zidit băr- 
batul pentru muiare, ce muiarea pentru băr- 
bat. Pentru aceaea datoare e muiarea 
volnicie a avea la cap, pentru îngeri. Însă 
nici bărbatul fără de muiare, nici muiarea 
fără de bărbat, întru Domnul.  Pentrucă 
în ce chip muiarea e den bărbat, așa și băr- 
batul pren muiare, iară toate-s de la Dumne- 
zău. Întru voi sînguri judecaţi: Cu cu- 
viinţă iaste muiarea dezvălită la Dumnezău 
să să roage? Au nu însăș firea învaţă 
pre voi că bărbatul, de-ș va lăsa părul, ne- 
cinste lui iaste? Iară muiarea, de va fi pă- 
roasă, mărire ei iaste, căci părul pentru în- 
vălitoare s-au dat ei. 
va pricealnic a fi, noi ca acesta obiceiu nu 
avem, nici Besearecile lui Dumnezău. Iară 
aceasta poruncind, nu laud, căci nu spre mai 
bine, ce spre mai puţin vă adunaţi. Pentru 


că, întîiu, împreunîndu-vă voi în besearecă,. 


auz, despărţiri întru voi a fi, şi o parte oare- 
ce crezu. Pentru că trebuie şi eresuri 
între voi a fi, ca cei lămuriţi arătaţi să fie 
întru' voi. mpreună dară venind voi la 
un loc, nu iaste Domnească Cină a mîncarea; 
Pentru că fieștecarele a sa cină mai nainte 
ia cînd mănîncă, și unul e flămînd, altulu e 
beat. Au doară case nu aveţi, ca să mîn- 
caţi şi să beaţi? Au Beseareca lui Dumnezău 


Iară de să pare cui- 

huliţi,şi rușinaţi pre ceia ce nu au? Ce voiu 
zice voao? Lăuda-voiu pre voi întru aceasta? 
Nu laud. Pentru că eu am luat de la Dom- 
nul, carea am şi dat voao: Că Domnul 
lisus, în noaptea carea să vindea, luo piine, 
Și, mulţămind, frînse şi zise:,, Luaţi, mîn- 
caţi; acesta iaste al Mieu trup, cela ce pen- 
tru voi să frînge. Aceasta faceţi la a Mea 
pomenire“.  Așijderea și păharul, după 
ce au mîncat, zicînd:,, Acesta păhar cea noao 
Făgăduinţă iaste, întru al Mieu sînge. 
Aceasta faceţi de cîte ori veţ bea, spre a 
Mea pomenire“. Pentru că,de cîte ori 
veţi mînca pîinea aceasta şi păharul acesta 
veţi bea, moartea Domnului vestiți, pînă 
unde va veni. Deci oricarele va mînca 
pîinea aceasta. au bea păharul Domnului cu 
nevrednicie, vinovat va fi trupului și sîngelui 
Domnului. Ce ispitească-se omul pre dîn- 
sul, şi așa den pîine să mănînce şi den păhar 
să bea. Pentru că cela ce mănîncă și bea 
nevredniceaşte, judecată luiș mănîncă și 
bea, nealegînd trupul Domnului. Pentru 
aceaea întru voi mulți bolnavi și slabi, şi 
adorm mulţi. Pentru că, de ne-am socoti 
pre noi, nu ne-am judeca. Iară judecîndu- 
ne de Domnul, ne certăm, ca nu împreună 
cu lumea să ne osîndimu. Deci, fraţii 
miei, împreună adunîndu-vă a mînca, unul 
pre alalt aşteptaţi. Iară de e neştine flă- 
mâînd, în casă mănînce, ca nu la judecată să 
vă adunaţi. Iară cealealalte, deaca voiu veni, 
le voiu rîndui. 


CAP XII 


ară pentru ceale duhovniceşti, 
fraţilor, nu voiu ca să nu ştiţi voi. 
Că ştiţi, cînd eraţi limbi, cătră 
idolii cei fără de glas, ca cînd v-aţi 

i trage ducîndu-vă. Pentru aceaea 
vă arăt voao că nimenea, întru Duhul lui 
Dumnezău grăind, zice:,,Anathema pre 
lisus!“*, şi nimenea nu poate să zică:,,Pre 
Domnul lisus!*, fără numai întru Duhul 
Sfînt. Iară împărţituri de daruri sînt, iară 
acelaş e Duhul. Şi osebiri de slujbe sînt, 
iară acelaș Domnul. Și despărțiri de 
lucrure sînt, iară acelaş iaste Dumnezău cel 
ce lucrează toate întru toate. Și la fieşte- 
care să dă arătarea Duhului cătră folos. 
Pentru că unuia pren Duh să dă cuvînt de 
înţelepciune şi altuia cuvînt de înţeleagere, 
după acestaşi Duh; Şi altuia credinţă, 
întru acestași Duh, şi altuia daruri de vinde- 
cări, întru acestaşi Duh; Şi altuia lucrări 
de puteri, și altuia prorocie, şi altuia aleagere 
de duhuri, şi altuia roduri de limbi, şi altuia 
tălmăcire de limbi. Şi toate aceastea le 
lucrează unul şi acestaşi Duh, împărțind 
osebi fieștecăruia, după cum va. Că în ce 
chip trupul unul iaste, și mădulări are mul- 

te, şi toate mădulările unui trup, multe 
fiind, un trup sînt, așa şi Hristos. Pentru 
că şi într-un Duh noi toți, într-un trup 
ne-amu botezat, ori jidovi, ori elini, ori robi, 
ori volnici, şi toţi într-un Duh ne-am adăpat. 
Pentru că și trupul nu iaste un mădulariu, 
ce multe. De va zice piciorul că:,,Nu-s 
mînă, nu-s den trup!“, au doară nu pentru 
aceasta nu e den trup? Şi de va zice 
ureachea că:,,Nu-s ochiu, nu sînt den trup“, 
au nu pentru aceasta nu e den trup? De 
e tot trupul ochiu, unde e auzul? De e tot 
auzu, unde e mirosul? Iară acum Dumne- 
zău au pus mădulările, fieștecarele dentru 
eale, în trup, cum au vrut. Iară de ar fi 
fost toate un mădulariu, unde ar fi trupul? 
Iară acum multe-s mădulări, și un trup. 
Și nu poate ochiul să zică miînii:,,Nu-m 
eşti de treabă!“, au iarăşi capul picioarelor: 
„Nu-m sînteţi de treabă!“. Ce cu multu 
mai vîrtos cealea ce să paru mădulările 
trupului a fi mai slabe, de treabă sînt. 
Şi-carele ni să paru mai necinstite a fi decât 
trupul, la aceastea cinste mai multă punem; 
şi ceale fără ruşine ale noastre, bună cu- 
viință mai mult au. Iară ceale cu bun 
chip ale noastre n-au treabă, ce Dumnezău 
au cumpătat trupul, celui lipsit mai multă 
cinste dînd, Ca să nu fie osebire în trup, 
ce aceastaş una pentru alta să să grijască 
mădulările. Şi de pătimeaște un mădu- 
lariu, împreună pătimesc toate mădulările; 
şi de să măreaște un mădulariu, împreună 
să bucură toate mădulările. Iară voi sîn- 
teţi trupul lui Hristos şi mădulări de o parte. 
Și pre unii au pus Dumnezău în Besearecă: 
întiiu apostoli, al doilea proroci, a treia das- 
cali; apoi puteri, apoi daruri de vindecări, 
ajutorii otcîrmuitori, roduri de limbi. Nu 
toţi apostoli? Nu toţi proroci? Nu toţi 
dascali? Nu toţi puteri? Au doară toţi 
daruri au de vindecări? Au toţi cu limbi 
grăiescu? Au toți tălmăcesc? Ce rivniţi 
darurile ceale mai bune. Și încă de prisosit 
cale voao arăt: 


CAP XIII 


e voiu grăi cu limbile oamenilor și 
cu ale îngerilor, şi dragoste nu am, 
făcutu-m-am aramă răsunînd au 
tîimpănă băcăind. Şi de voiu 
avea prorocie şi voiu şti tainile 
toate și toată înţeleagerea, și de voiu avea 
toată credinţa, cît măguri a muta, iară dra- 
goste să n-aib, nemică nu sînt. Și de voiu 


„da toată avearea mea, și de voiu da trupul 


mieu ca să mă arzu, și dragoste nu am, ne- 
mică nu-m folosescu. Dragostea mult 
îngăduiaște,  îmbunează, dragostea nu 
rîvneaște, dragostea nu să semeţeaşte, 
nu să făleaște, Nu face grozăvie, 
nu cearcă ale ei, nu să mînie, nu gîndeaş- 


13 


14 
15 


16 
17 
18 
19 


20 
21 


22 
23 


24 


25 
26 


27 


28 


29 
30 


31 


ll 


12 


13 


219 — 


812 


te răul. Nu să bucură pre nedireptate, ce 
împreună să bucură cu adevărul. Toate 
le priimeaște, toate ie creade, toate le nădej- 
duiaște, toate le rabdă. Dragostea nici- 
odinioară nu scade, şi ori proorocii se vor 
surpa, şi ori limbi să vor potoli, şi ori înţe- 
leagerea să va strica. Pentru că den parte 
înțeleagem și den parte prorocim. Iară 
cînd va veni cel deplin, atuncea cel den parte 
să va surpa. Cînd eram prunc,ca un prunc 
grăiiam, ca un prunc gîndiiam, ca un prunc 
socotiiam; iară cînd m-am făcut bărbat, am 
lepădat ale prunciei. Pentru că vedem 
acum pren oglindă, ca întru o gicitură, iar 
atuncea faţă la față; acum cunoscu de o 
parte, iară atunce voiu cunoaște, pre cum 
m-am și cunoscut. Iară acum rămîne cre- 
dință, nădeajde, dragoste, cîte-treale aceas- 
tea; iară mai mare de aceastea e dragostea. 


CAP XIV 


oniţi înșălăciunea și rîvniţi ceale 
duhovniceşti, şi mai mult ca să 
prorociţi. Pentru că cela ce gră- 
iaşte cu limba, nu oamenilor gră- 
iaște, ce lui Dumnezău, pentru că 
nimenea nu aude, iară cu duhul grăiaşte 
taine. Iară cela ce proroceaște, oameni- 
lor grăiaşte, zidire, și mîngiiare, şi oteșire. 
Cela ce grăiaşte cu limbă, pre dînsul zideaș- 
te; iară cela ce proroceaște, Besearecă zi- 
deaşte. Şi voiesc pre toţi voi să grăiţi 
cu limbi, iară mai vîrtos ca să prorociţi, 
pentru că mai mare e cela ce proroceaşte 
decît cela ce grăiaște cu limbi, afară de nu 
va tălmăci cineva, ca Beseareca zidire să ia. 
Iară acum, fraţilor, de voiu veni cătră voi 
cu limbi grăind, ce voao voiu folosi, de nu 
voiu voao grăi, au întru descoperire, au 
întru înţeleagere, au întru prorocie, au întru 
învăţătură? Însă ceale fără suflete glas 
dînd, ori fluierul, ori alăuta, de nu va da 
osebire răspunsurilor strunelor, cum să vor 
conoaște ceaea ce să fluieră, sau ceaea ce să 
zice den alăută? Pentru că trîimbiţa, de 
va da glas fără semn, cine să va găti la răz- 
boiu? Așa și voi, pren limbă de nu veţi 
da cuvînt cu bun semn, cum să va conoaşte 
ce să grăiaște? Pentru că veţi fi în vînt gră- 
ind. De vreame ce atîtea fealiuri de glasuri 
sînt în lume, şi niciuna dentru eale iaste fără 
de înţeles. Deci de nu voiu ști putearea 
glasului, fi-voiu la cela ce grăiaște varvar, și 
cela ce grăiaşte întru mine varvar. Aşa și 
voi, de vreame ce rîvnitori sînteţi duhurilor 
cătră zidirea Besearecii, cercați ca să priso- 
siți. Pentru aceaea, cela ce grăiaște cu 
limbă roage-se ca să tălmăcească. Pentru 
că, de mă voiu ruga cu limbă, duhul 
mieu să roagă, iară mintea mea fără 
rod iaste. Deci ce iaste? Ruga-mă-voiu 
cu duhul, ruga-mă-voiu şi cu mintea; cînta- 


Biblia, 1688 


Poslanie 


voiu cu duhul, cînta-voiu și cu gîndul. 
De vreame ce, de vei binecuvînta cu duhul, 
cela ce plineaște locul celui prost cum va zice 
„Amin“, pre a ta mulţemită, de vreame ce 
ce zici nu ştie? Pentru că tu bine mulţe- 
meşti, iară celalalt nu se zideaşte.  Mulţe- 
mesc Dumnezăului mieu, [că eul decît toţi 
decât voi cu limbi grăind, Ce în Besearecă 
mi-e voia 5 cuvinte pren gîndul mieu a grăi, 
ca şi pre alții să învăţu, decît zeace mii de 
cuvinte cu limba. Fraţilor, nu vă faceţi 
copii cu crierii, ce cu răutatea fiţi prunci, 
iară cu crierii deplini vă faceţi. În Leage 
scrisu e că:,,Într-alte limbi şi cu alte buze 
grăi-voiu norodului acestuia, şi nici așa va 
asculta pre Mine, zice Domnul“. Deci 
limbile spre semn sînt nu celora ce cred, ce 
celor necredincioși; iară prorocia nu celor 
necredincioși, ce celor ce cred. Deci, de 
se va aduna Beseareca toată la un loc şi 
toţi cu limbă vor grăi, şi vor întra proști 
sau fără credinţă, nu vor zice că sînteţi 
nebuni? Iară de vor proroci toţi,și va în- 
tra vreunul necredincios au prost, mustră-să 
de cătră toţi, iscodeaşte-să despre toţi; 
Şi aşa ceale ascunse ale inimii lui arătate să 
fac, și așa, căzînd preste faţă, închina-se-va lui 
Dumnezău, vestind că Dumnezău cu adevă- 
rat întru voiiaste.  Cee dară, fraţilor? Cînd 
vă adunaţi, fieştecarele dentru voi cîntare 
are, învăţătură are, limbă are, arătare are, 
tălmăcire are: toate cătră zidire să să facă. 
Ori cu limbă neștine grăiaşte, întru doi sau 
mai mult în trei şi de o parte, şi unul tălmă- 
cească. Iară de nu va fitălmăcitoriu,tacă 
la adunare, și luiş grăiască şi lui Dumnezău. 
Iară proroci doi au trei grăiască, şi ceialalți 
să aleagă. Iară de se va descoperi la altul 
șăzînd, cel dentiîiu să tacă. Pentru că pu- 
teţi câte unul toţi a proroci, ca toţi să să în- 
veaţe și toţi să să mîngiie. Și duhurile 
prorocilor, la proroci să supun. Pentru că 
nu iaste al neașăzării Dumnezău, ce al 
păcii. Ca în toate Besearecile sfinţilor, 


- Muierile voastre în beseareci să tacă, pentru 


că nu s-au poruncit lor să grăiască, ce să as- 
culte, cum și Leagea zice. Iară de vor 
ceva să înveaţe, acasă pre ai lor bărbaţi să-i 
întreabe, pentru că grozav iaste muierilor a 
grăi în besearecă. Au de la voi cuvîntul 
lui Dumnezău au ieşit? Au la voi sîngur au 
nemerit?  Oricarele i să pare proroc a fi, 
au duhovnic, înţeleagă ceale ce scriu voao 
că ale Domnului sînt porunci. Iară de nu 
cunoaște cineva,nu cunoască. Deci, fraţi- 
lor, rîvniţ a proroci, şi a grăi cu limbi 
nu oprireţ. Toate cu bun 
Chip şi după rînduială 


să să facă. 


16 
17 
18 


19 


20 


21 
22 


23 


24 
25 


26 


27 
28 
29 
30 
31 


32 
33 


34 


35 


36 
37 


38 
39 


40 


Do 


10 


11 
12 
13 
14 


15 


16 
17 
18 
19 
20 
21 
22 
23 


24 


25 


26 
27 


Cătră Cori 


CAP XV 


i arăt voao, fraților, Evanghelia 
carea am binevestit voao, carea aț 
şi luat, întru carea şi staţi,  Pren 
carea vă şi mântuiţ; cu ce cuvînt 
am binevestit voao, de o ţineţi, 
fără numai de nu în zădar aţi crezut, 
Pentru că am dat întîiu voao, carea am şi 
luat, că Hristos au murit pentru păcatele 
noastre, după Scripturi, Și cum S-au 
îngropat, și cum au învis a treia zi, după 
Scrisori; Și cum S-au arătat lui Chifa, 
apoi la cei doisprăzeace; Apoi S-au arătat 
asupra a 500 de frați deodată, dentru carii 
mai mulți sînt pînă acum, iară unii au şi 
adormit; Apoi S-au arătat lui Iacov, apoi 
la apostolii toţ;  lară mai pe urmă de toţi, 
ca unii lepădături, arătatu-S-au și mie. 
Pentru că eu sînt cel mai mic dentru apostoli, 
carele nu-s destul a mă chema apostol, pentru 
căci am gonit Besearica lui Dumnezău. 
Iară cu darul lui Dumnezău sînt ce sînt; și 
darul Lui e cel ce e la mine, nu deşărt s-au 
făcut, ce mai mult decît toţi decît ei am 
ostenit. Şi nu eu, ce darul lui Dumnezău, 
cel ce e cu mine. Ori eu dară, ori aceia, 
aşa mărturisim şi aşa aţi crezut. Iară de 
vreame ce Hristos să mărturiseaşte că den 
cei morţi au învis, cum zic oarecarii întru 
voi că înviere morţilor nu iaste? Dară, 
de înviere morţilor nu iaste, nici Hristos au 
învis. Iară de Hristos n-au învis, deșartă 
e dară mărturisirea noastră, și deșartă e şi 
credința noastră. Şi ne aflăm şi mărturii 
mincinoase lui Dumnezău, căci am mărturi- 
sit asupra lui Dumnezău că au învis „pre 
Hristos, pre Carele nu L-au învis. Că de 
vreame ce morţii nu 'să învie, nici Hristos 
nu S-au învis. Iară de Hristos n-au învis, 
deşartă e credinţa noastră, încă sînteți 
întru păcatele voastre. Poate fi că şi ceia 
ce au dormit întru Hristos au perit. De 
vreame ce în viața aceasta nădejduiţi sîntem 
întru Hristos numai, mai mişei decît toţi 
oamenii sîntem. Iară acum Hristos au 
învis den morţi, începătură celor adormiţi 
s-au făcut. Pentru că, de vreame ce pren 
om e moartea, și pren om învierea morților. 
Pentru că în ce chip întru Adam toţi moru, 
aşa şi întru Hristos toţi să vor învia. Și 
fieștecarele întru a sa rînduială; începătură 
e Hristos, apoi cei ai lui Hristos, întru 
venirea Lui, Apoi sfîrşitul, cîndu va 
da împărăţia lui Dumnezău şi Părintelui, 
cîndu va supune toată domnia și toată 
biruința şi putearea. Pentru că să cade 
El a împărăţi pînă unde va pune pre toţi 
vrăjmașii supt picioarele Lui. Mai tîrziu 
vrăjmașu să surpă moartea. „Pentru că 
toate le-au supus supt talpele Lui Şi 
cînd va zice că „Toată s-au supus; aiavea e 

că: afară den Cela ce au supus Lui toate. 
Şi cînd să vor supune Lui toate, atuncea și 
sîngur Fiiul supune-Se-va Celuia ce au supus 
Lui toate, ca să fie Dumnezău toate întru 
toate. De vreame ce, ce vor face cei ce să 
botează, pentru morţi? De vreame ce cu 
adevăr morţii nu să învie, ce să și botează 
pentru morţi? Dirept ce și noi avem 
primejdie în tot ceasul? În toate zilele 
moriu, pre a voastră laudă, carea am întru 
Hristos lisus,Domnul nostru! De vreame 
ce, după cum m-am luptat cu hiarăle la 
Efes, ce mi-e folosul? De nu să învie morţii, 
să mîncăm și să bem, pentru că mîine vom 
muri! Nu vă rătăciţ! Strică năravurile 
bune voroavele reale. Trezviţi-vă cu 
direptate şi nu greșiţ. Pentru că neînţe- 
leagerea lui Dumnezău oarecarii au; cătră 
înfruntare voao zic. Ce va zice neştine: 
Cum înviază morţii și cu ce trup vin? 
Nebune, tu ce sameni nu să învie, denu va 
muri. Şi care sameni, nu trupul carele 
va să să facă sameni, ce gol grăunţ, de să 
va întîmpla de grîu, sau altă ceva den ceale- 
alalte. Iară Dumnezău îi dă lui trup, 
după cum au vrut, şi la fieştecarele den 
sămănături, al său trup. Nu tot trupul 
e un trup, ce altul e trupul al oamenilor, 
altul e trupul dobitoacelor, și altul al peşti- 
lor, şi altul al pasărilor; Şi trupuri cereşti, 
şi trupuri păminteșşti, ce alta e a cereștilor 
mărire, şi alta a celorpăminteşti.  Altae 
mărirea soarelui, şi alta e mărirea lunii, şi 
alta e mărirea stealelor, pentru că stea de 
stea osebire are întru mărire. Așa şi învi- 
area morţilor: Samănă-să întru stricăciune, 
ridică-să întru nestricare; Samănă-să 
întru necinste, rădică-să întru mărire ;samă- 
nă-se cu. slăbiciune, scoală-se cu puteare; 
Samănă-se trup sufletesc, scoală-să trup 
duhovnicesc. laste trup sufletesc, și iaste 
trup duhovnicesc. Pentru că așa e și scris: 
„„Făcutu-s-au cel dentiiu om, Adam, întru 
suflet viu; cel de apoi Adam, întru duh făcă- 


toriu de viață'* Ce nu e dentiîiu cel 
duhovnicesc, ce cei sufletesc, apoi cel 
duhovnicesc. Omul cel dentiiu —den 


pămînt de lut, al doilea om—Domnul den 
ceriu. În ce fealiu cel de lut, într-acelaș 
fealiu şi cei de lut; şi în ce fealiu cel ceresc, 
într-acela fealiu și cei cereşti. Şi precum 
au purtat chipul celui de lut, să purtăm și 
chipul celui ceresc. Şi aceasta zic, fraţilor, 
că trup și sînge împărăţia lui Dumnezău să 
moșnenească nu pot, nice stricarea pre nestri- 
care moșteneaște.  lată,taină voao zic: 

Toţi nu vom adormi, iară toţi ne vom schim- 
ba, Întru necurmată vreame, întru cli- 
peala ochiului, în cea de apoi trîmbiţă;pentru 
că va trîmbiţa și vor învia morţii, nestricaţi 
şi noi ne vom schimba. Pentru că trebuie 
stricăciunea aceasta să să îmbrace ne- 

stricare şi muritoriul acesta să să îmbrace 
nemurire.  lară cînd stricatul e esta să 
va îmbrăca nestricare și cel mur. ori: 
acesta să va îmbrăca nemoarte, atuncea să 
va face cuvîntul cel ce e scris:,,Înghiţitu-s-au 
moartea în biruinţă. Unde “ţi-e, moarte, 
boldul? Unde ţi-e, iadule, biruinţa?“ 
Iară boldul morţii e păcatul, şi putearea 
păcatului-leagea. lară lui Dumnezău 
har, Celuia ce dă noao biruința pren Dom- 
nul nostru lisus Hristos! Deci, fraţii 
miei iubiți, neclintiţi fiți, nemutaţi, priso- 
sind întru lucrul Domnului pururea, ştiind 
că osteneala voastră nu iaste deşartă întru 
Domnul. 


CAP XVI 


ară pentru socoteala cea de la sfinţi, 
în ce chip am rînduit Besearecelor 
Galatei, așa și voi faceţi. Întru 
una de a săptămînii, fieştecarele 
dentru voi lîngă dînsul puie, adu- 
cînd ce să va îndura, ca nu, cînd voiu veni, 
atuncea socoteale să să facă.  lară cînd 
voiu veni, pre carii veţi ispiti pren cărţi, 
pre aceştea voiu trimite să ducă darul vostru 
la Ierusalim. Şi de va fi vreadnic ca şi eu 
să merg, împreună cu mine vor mearge. 
Și voiu veni cătră voi cînd Machidonia voiu 
treace, pentru că pren Machidonia trec. 
Iară cătră voi cîndai voiu rămînea, au voiu 
şi ierna, ca voi să mă petreaceţi oriunde 
voiu mearge. Pentru că nu voiu pre voi 
acum, întru treacere, să vă văz, ce nădejdu- 
iesc vreame oarecare a rămînea cătră voi, 
de va Domnul porunci. Și voiu rămiînea 
la Efes pînă la Rusalii. Pentru că uşă mie 
s-au deşchis mare și cu lucru, şi împotrivi- 
tori mulți. Şi de va veni Timotheiu, cău- 
taţi ca fără frică să fie cătră voi, pentru că 
iucrul Domnului lucrează ca şi eu. Deci 
nimeni pre el să nu-l defaime, ce să-l petrea- 
ceţi pre el cu pace, ca să vie cătră mine, 
pentru că aștept pre el cu fraţii. ară 
pentru Apollos fratele, mult am rugat pre el 
ca să vie cătră voi cu fraţii, şi cu adevărat 
nu era voie ca acum să vie;iară va veni cînd 
va afla vreame bună.  Privegheaţi, staţi 
în credință, îmbărbătaţi-vă, întăriți-vă. 
Toate ale voastre cu dragoste să fie. 
Şi rog pre voi, fraţilor,—știţi casa lui Stefa- 


'na că iaste începătură Ahaiei și spre slujba 


sfinților s-au rînduit pre ei— Ca şi voi 
să ascultați la unii ca aceştea și la tot cela 
ce împreună lucrează şi osteneașşte. Şi 
mă bucur spre venirea lui Stefana şi a lui 
Furtunat şi a lui Ahaicu, căci a voastră 
lipsă aceștea au plinit, Pentru că au 


odihnit al mieu duh şi al vostru. Cunoaşteţ 


dară pre unii ca aceştea.  Închină-se voao 
Besearecile Asiei. Închină-se voao întru Dom- 
nul mult Achila și Preschila, împreună cu cea 


ses 


den casele lor Besearecă.  Închină-se voao 
fraţii toţi. Închinaţi-vă unul altuia cu săru- 
tare svintă.  Săruiarea cu a mea mînă, a 
lui Pavel. Carele nu iubeaște pre Domnul 
nostru lisus Hristos fie anathema! 
Maranatha! Darul Domnului 
lisus Hristos cu voi. 
Dragostea mea cu 
toţi cu voi întru 
Hristos lisus! 
Amin. 


Cătră corintheani cea dentîiu s-au scris de 
la Filipi, pren Stefanna, și Furtunat, 
și Ahaicu, şi Timotheiu. 

